Kacang bubur

Kacang bubur (Vigna radiata) adalah huaran palawija nang dipinandui tumbuh di dukuh trupika. Tumbuhan nang tamasuk suku polong-polongan (Fabaceae) ngini bamanpaat di kahidupan sahari-hari gasan makanan baprutein nabati tinggi. Kacang bubur di Indunisia paris katalu tarpanting sawagai tanaman pangan legum, imbahnya kadalai duwa kacang cina.

Biginya ngini pang nang paling banilai ikunumi. Bigi Kacang bubur dijarang sampai linyak wan dimakan sawagai bubur atawa dikutup langsung. Bigi masak nang dipirik kawa dijadikan isi onde-onde, bakpau, atawa gandas turi. Kacambah Kacang bubur jadi lalap nang rancak dimakan di padukuhan Asia Timur wan Asia Tenggara wan dipinandui sawagai tauge. Kacang bubur lamun dijarang talawas lagi pacangan pacah wan pati nang dalam biginya cagaran takaluar wan balikat, jadi nangkaya bubur. Galapung bigi Kacang bubur lamun di pasaran disambat jadi galapung hungkui, nang rajin diulah gasan wadai sakira rasanya kinyul-kiyul. Galapung ngini kawa diulah jadi mi nang dipinandui lawan ngaran suun.

 Jujuhutan